جمهور باشقانی رجب طیب اردوغان 29 اکتبر جمهوریت بایرامی موناسیبتیله آنیت قبیری زیارت ائدیب.
تورکیه جمهوریتی‌نین 95-جی ایلدؤنومو موناسیبتیله آنکارادا ایلک تدبیر آنیت قبیرده کئچیریلیب.
مراسیمده جمهور باشقانی رجب طیب اردوغان، جمهوریت خالق پارتیسی‌نین صدری (CHP) کمال کیلیچداراوغلو، میللیتچی خالق پارتیسی‌نین (MHP) صدری دوولت باخچالی، ایی پارتی سینین صدری مارال آکشنر و باشقا رسمی‌لر ایشتیراک ائدیب.
هئیت آتاتورکون ماوزولئگینه اکلیل قویوب.
خاطره دفترینه اورک سؤزلرینی یازان اردوغان بورادا ایستانبول یئنی هاوا لیمانی‌نین آچیلیشینی قئید ائده‌رک بیلدیریب:
"عزیز آتاتورک، تورکیه جمهوریتی‌نین 95-جی ایلینده حضورونوزداییق. سیزی و سلاح یولداش‌لارینیزی یاد ائدیر، الله‌دان سیزه رحمت دیلییریک. بو گونو هم ده ایستانبولدا دونیانین ان نفوذلو هاوا لیمانلاریندان ‌ بیرینی آچا‌راق قوتلویوروق . ایقتیصادی هوجوم‌لارین اولدوغو بیر دؤورده بو هاوا لیمانی‌نین آچیلیشی تورکیه-‌نین گوجونون گؤستریجی‌سی، 95 ایلده الده ائدیلن اوغورلارین بیر سیمبولودور".
